Document ID: 31995R2254

KOMMISSIONENS FORORDNING (EF) Nr. 2254/95 af 26. september 1995 om suspension af artikel 10, stk. 1, i forordning (EØF) nr. 2168/92 om gennemførelsesbestemmelser for de særlige foranstaltninger til fordel for De Kanariske Øer med hensyn til kartofler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved forordning (EF) nr. 3290/94 (2), særlig artikel 21, og
ud fra følgende betragtninger:
Formålet med begrænsningen af leverancerne af spisekartofler til De Kanariske Øer i følsomme perioder, jf. Kommissionens forordning (EØF) nr. 2168/92 (3), senest ændret ved forordning (EF) nr. 1967/95 (4), er at undgå forstyrrelser i afsætningen af De Kanariske Øers produktion; på grund af den tørke, som har hærget i 1995, kan denne produktion ikke dække behovet på det lokale marked; der bør åbnes mulighed for en øjeblikkelig forøgelse af leverancerne som kompensation for den utilstrækkelige produktion; anvendelsen af artikel 10, stk. 1, i nævnte forordning bør derfor suspenderes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frø -
UDSTEDT FØLGENDE FORORDNING:
Artikel 1
Artikel 10, stk. 1, i forordning (EØF) nr. 2168/92 suspenderes.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. september 1995.

Labels: 17
19
20
3
18